**EMLÉKEZTETŐ**

**A HFS elkészítését megalapozó megtartott képzések, fórumok**

Vidékünk a Jövőnk Szövetség LEADER HACS

2015. október 27. - Nagyszakácsi

A Vidékünk a Jövőnk Szövetség HACS munkatársai minden tematikus tervezői munkacsoport ülés és fórum előtt egy rövid képzést tartottak. 2015. október 15-én a vállalkozói és a civil tematikus tervezői munkacsoport ülés előtt, 2015. október 19-én az önkormányzati tematikus tervezői munkacsoport ülés előtt tartottak képzést. Ezen kívül az alábbi időpontokban és helyszíneken tartott fórumok előtt került sor képzésre:

2015. október 27.: Nagyszakácsi és Somogyzsitfa

2015. október 28.: Mesztegnyő és Pusztakovácsi

2015. november 3.: Iharos és Böhönye

2015. november 4.: Zákány és Csurgó.

2015. október 27-én Koczor-Meló Edina fórumot tartott Nagyszakácsiban. A képzés keretében ismertette a LEADER alapelveket, a tervezés módszertanát, a munkacsoport, és a lakossági fórum célját, indokoltságát, elvárt eredményét.

A fórumon jelenlévők közül többen is érdeklődtek a következő időszakot illetően, egy állattartással (lótenyésztéssel) foglalkozó férfi a saját gazdaságát fejlesztené, míg egy családi kertészetet működtető hölgy a pályázatok fontosságát és az eszközbeszerzés támogatását emelte ki, mint hatékony segítséget a további üzemeléshez. A fórumon részt vevők egyetértettek abban, hogy a pályázati támogatások nélkül egyre nehezebb az életben maradás, és a fenntartható jövedelmezőség elérése.